10 menús degustació per menys de 40 euros\nCUINA 'LOW COST'\nAtreveix-te a fer el primer pas en l'alta gastronomia. Prova cuines de tot el globus per menys del que et costa un bitllet de Ryanair\nDivendres, 29/03/2019 | Actualitzada 03/04/2019 - 13:24\n¿T’acolloneixen als menús degustació totxos? ¿Els hi tens més respecte que al jutge Marchena? Costa fer el gran salt, especialment quan parlem de menús d’alt llinatge, passis amb més plats que el casament de Farruquito, maridatges que tombarien Bertín Osborne i uns preus que fan marejar. Si vols fer el teu primer pas en aquesta lliga i fer una volta al món amb àpats bons i curts, aquí tens 10 menús degustació per a no iniciats amb una relació qualitat-preu immillorable. Menús per a tots els públics i per menys de 40 euros. Menús que et permetran entrar en contacte amb cuines de tot el globus... i sortir del restaurant sense haver d’aplicar-li un massatge cardíac a la teva targeta de crèdit.\nLa casa de la tonyina (39 €)\nFa uns dies, en aquestes pàgines, Martín Berasategui destacava el Topik com un dels seus restaurants preferits de Barcelona. Poca cosa més s’hi pot afegir. Les vegades que m’he posat en mans de l’inquiet xef Adelf Morales, he tornat a casa amb la sensació que la màquina registradora no funcionava. El preu del seu colossal menú degustació és un fenomen digne de ‘Cuarto Milenio’. Morales manipula ostres, garotes i tonyines com si fos el fill d’Aquaman... si Aquaman fos japonès. Broda arrossos orgàsmics, com el cremós d’ortiguetes amb garota o et treu un dim sum de cua de vaca amb què podries casar-te a Las Vegas.\nEl producte és regi, però el preu és plebeu. El Topik juga amb un menú degustació per 39 euros amb quatre tapes tan brutals com el dim sum d’anguila del Delta a la brasa, la tonyina vermella amb brou dashi de les seves espines, eriçó amb carrabiner de Cadis i gazpachuelo de colament d’anxoves amb carxofes. El culmina amb un peix del dia, una terrina de caça, formatges i postres. ¡I el tio es queda tan ample! El Topik no només és un dels millors restaurants de Barcelona; referent als preus, és també un dels més honestos. Si veieu una tenda de campanya a la porta, passeu a saludar-me. València, 199\nEstà que cruix (28 €)\nAlguna cosa passa al Cruix. No sabria dir quina mena de màgia negra oficien Miquel Pardo i Carlos Fernández, però la relació qualitat-preu del seu menú degustació és un 'poltergeist' en tota regla. Cuina 'casual’, creativa, colorista i juganera. D’allò més saborosa. Sense fronteres. ¡Barata! Per 28 euros, el preu de dos cubates en una discoteca de reggaeton, t’emportes a la boca un generós assortiment de set tapes, arròs i dues postres. Tapes internacionals tan estimulants com els xurros de bacallà amb escuma d’allioli, les croquetes d’ànec Pequín, el bròcoli tenduri, les anxoves amb salsa holandesa o l’humus de remolatxa amb bolets i tartuf. L’eufòria culmina amb un arròs de gamba amb allada, amb denominació d’origen Castelló, que arrencaries de la paella amb les ungles si fos necessari. I les postres no hi són per omplir: espectacular gelat picant de curri verd i divertidíssim el Dia Trist a la Platja, un cucurutxo de gelat de cap per avall que sembla que s’hagi desplomat a la sorra: només falten els plors d’un nen de fons. Entença, 57\nViatgi amb nosaltres (35 €)\nL’Àsia i Llatinoamèrica llisquen sobre la serpentejant barra de Hawker 45 en forma de plats excitants i 'casual’, a mig camí entre la manduca de carrer i el restaurant de tovalló a la pitrera. Laila Bazham és la responsable d’una carta que sembla el passaport d’una rodamon: Corea, el Japó, les Filipines, el Brasil, el Vietnam o el Perú són alguns dels països que inspiren les seves receptes, sempre marcades per sabors potents i variacions creatives de clàssics com l’Iaksa, al qual li afegeix arròs melós i peix mantega, o la magnífica broqueta d’okonomiyaki i llagostí amb pa bao. El menú degustació s’enfila als 35 euros i són un passeig de sis plats més postres per les receptes més tremebundes de la casa: el cebiche filipí, refrescant, vigoritzant, ¡brrr!; el curri redang de vedella: un núvol de melositat, espècies i coco; les aletes de pollastre a l’estil Bangkok, cruixents per fora, tendres per dins; les inevitables bombes de la casa... Aerolínies Hawker: més barates que a Vueling. Casp, 45\nDel Carib t’ho porto jo. Bé, més ben dit, t’ho porten Paola di Meo i Miguel Portillo, una parella que viu amb un amor i un respecte desmesurats per la gastronomia d’influències caribenyes. La seva carta és més acolorida que l’aixovar de la Carmen Miranda, una desfilada de plats senzills, llaminers i enormement gratificants que et faran saltar de la República Dominicana fins a Trinitat i Tobago en menys que canta un tucà. Si vols una ruta guiada a preu 'low cost’ per la seva escarida carta, El Tarantín desplega el menú degustació Crucero Calypso (només pel nom ja val la pena) a un preu de riallada boja. ¡Per 25 euros, endrapes quatre plats i postres! Xips de plàtan amb sucada de mongetes negres; esferes cruixents de iuca, pollastre i mojo verd; còctel de llagostins, quètxup de tomàquet d’arbre, tabasco, mango verd i casabe de iuca; magret d’ànec amb fulla de plàtan; pannacotta de litxis i coulis de flor de Jamaica... Veuràs la cara de Harry Belafonte en les taques de les parets de casa teva dies després de la ingesta. Aribau, 186\nA l’‘eco’ pit (32 €)\n¿Com? ¿Un menú degustació vegetarià? Abans que els amics del colesterol es posin a plorar en posició fetal, els hauríem d’avisar que Rasoterra està als antípodes del tòpic "els vegetarians són avorrits". Chiara Bombardi i Daniele Rossi són uns activistes del menjar sa, però no renuncien al sabor ni a la seducció al seu acollidor restaurant del Gòtic, per a molts el millor 'veggie' de la ciutat. Rasoterra porta molt de temps demostrant que, en les mans adequades, la seva matèria primera de temporada, ecològica i de proximitat també pot excitar el comensal. Crema de favetes i menta; trinxat de patata, espigalls i tempeh; carxofes macerades en taronja; bolet maitake a la planxa; ravioli farcit d’ous eco i carxofa; carquinyoli al sorbet de moscatell i trufa de xocolata. Per 32 euros, cinc platassos i dues postres que ja voldrien tenir molts menús degustació per a omnívors. Pensa en verd. Palau, 5\nDes de l’Àsia amb ardor (25 €)\nLast Monkey acaba d’estrenar un menú degustació. Quan s’acaba l’àpat i veig el preu li he de demanar al xef Stefano Mazza que em fuetegi amb una espàtula per assegurar-me que no estic somiant. Mazza desplega una col·lecció de platets colossals que es recolzen en la gastronomia de carrer asiàtica i presenten pinzellades creatives de tot el món. El deliri italoasiàtic del bao-zi a la carbonara seria un exemple il·lustratiu dels perfectes 'mash-ups' de la casa. Coses que et fan volar el cap, com l’albergínia confitada, tan senzilla com apoteòsica. O el tàrtar de vaca vella a l’estil coreà, que et posa més a to que un xut de Vicks Vaporub. O la sopa amb gyozas de carn i cardamom negre: li trauria la raspera fins i tot als zombis de 'The walking dead'. Dimonis, fa setmanes que somio amb la galta de porc taglog estofada a la filipina. I que bo aquest wonton fregit amb musclos. Ingredients senzills, elaboracions ràpides, picants a ple rendiment i un gran festival de sabor. Atents a les xifres: vuit platets, una petita degustació de postres i una copa de vi... ¡a 25 euros! ¿Algú em pot pessigar? Comte Borrell, 70\n¿Com és possible que un restaurant tan exquisit tingui un menú degustació tan barat? El millor és no fer-se preguntes i disfrutar de la cuina siciliana tradicional de l’Un’Altra Storia. Receptes antològiques com els espaguetis amb sardines o l’involtino de vedella; plats de la 'nonna' que es nodreixen de pasta artesanal elaborada diàriament, carns i verdures ecològiques, i un interminable catàleg de productes importats de Sicília. De la meva última visita, encara en recordo una caponata i uns espaguetis amb xipirons colossals. I els vaig tastar en un menú degustació amb una relació qualitat-preu aclaparadora. Per només 30 euros, menys del que et costa una entrada de la gira d’‘OT’, t’emportes a la boca un aperitiu, quatre antipasti, dues pastes i postres. 'Felicità al quadrato'. Saragossa, 122\n8. Celler Amposta\nDel foc a les brases (25 € i 35 €)\nLa recuperada i reconstruïda Bodega Amposta demana a crits que entris i et deixis seduir pels seus menús degustació a prova de crisi. Brasa i cassola són les reines d’una carta on també manen els clàssics bodeguils: amanida russa, croquetes i companyia. Per uns ajustadíssims 25 euros, la festa és grossa: dos aperitius, desfilada de quatre tapes (amanida de premi), entrecot a la brasa, postres i porró amb vi dolç. L’Amposta també disposa del menú Festa Major per 35 euros que puja notablement el nivell i té un dels plats estrella de la casa: els tremends cigrons amb gambots. Eixuga’t els llavis, estàs bavejant. Amposta, 1\nEl rei del pollastre fregit (35 €)\nSituat a cinc minuts de la parada Ciutadella-Vila Olímpica, el Doobop et rep amb una allau de fregits 'made in Louisiana' que t’obligarà llepar-te les falanges fins que et quedi la llengua com una pedra tosca. Ho fregeixen tot i ho fregeixen bé. Crosta gruixuda i especiada; carns tendres i sucoses. Per alguna cosa la seva especialitat és la cuina cajún. A Doobop pots passejar-te per Nova Orleans gràcies a un completíssim menú degustació per 35 euros, que t’obligarà a tornar a casa en carretó. Gambes vietnamites per obrir el foc. Continuem amb uns tomàquets verds fregits d’allò més divertits. Primera gran sorpresa de la tarda: uns musclos fregits que semblen 'nuggets' de pollastre i són perillosament addictius. Aterra a la taula un bacallà fregit estil cajún: melós i picant; empresonat en un arrebossat còsmic. La mateixa crosta de felicitat que embolica la joia de la casa, un pollastre fregit diví, perfecte, enfilat en un 'waffle' i empolvorat amb xilis de Jalapa. Per acabar, un pastís de nous pacanes amb una bola de vainilla més gran que el puny de Hulk Hogan. I no demanis que et fregeixin les postres, fes el favor. Sardenya, 48\nDulce Veneçuela (a partir de 30 €)\n¿Et ve de gust conèixer la cuina veneçolana des d’una perspectiva mestissa, moderna i despreocupada? El restaurant Caña de azúcar, el projecte de Samuel Calderón i les germanes Adriana i Adnaloy Osío, és el santuari al qual has d’acudir. Posa’t a les seves mans, és a dir, estudia amb deteniment les seves opcions de menú degustació i prepara’t per a una muntanya russa de plats inspirats en la gastronomia veneçolana, sobrats de creativitat i sabor. Cachapitas, vedella desentatxonada, cebiche, tequeños, caraotas (mongetes) refregides, costella de porc amb tamarinde a la llenya i patata rostida, tres llets... A partir de 30 euros, tens diferents opcions de menús degustació que pots consultar a la seva web. Et costarà més escollir que a Netflix. Muntaner, 69


S'han trobat en un magatzem industrial de Sentmenat una plantació de Marihuana - Puntvalles\nS'han trobat en un magatzem industrial de Sentmenat una plantació de Marihuana\nLa Policia Nacional ha detingut cinc homes com a responsables d'una plantació de marihuana de més de 5.000 metres quadrats en una nau industrial de Sentmenat (Vallès Occidental).\nSe'ls ha intervingut 84,14 quilos de cabdells d'aquesta droga, valorats en uns 480.000 euros. A més, se'ls atribueix la desviació del fluid elèctric cap a la nau, un frau valorat en uns 70.000 euros. Els arrestats són espanyols i albanesos.\nLa investigació es va iniciar quan els agents van conèixer l'existència d'una plantació 'indoor' de marihuana en una nau industrial d'un carrer sense sortida del polígon Mas del Cisa, a Sentmenat. La nau comptava amb nombrosos aparells d'aire condicionat a l'exterior, soroll constant de màquines i una olor forta a marihuana.\nEs va demanar la col·laboració a la companyia elèctrica per saber si era una plantació il·legal. Després de la corresponent mesura del consum i la seva revisió, la companyia va descobrir que hi havia un frau en el fluid elèctric a gran escala.Després de mesos d'investigació es va interceptar una furgoneta a la carretera C-155 de Polinyà (Vallès Occidental) quan anava a vendre la droga. El vehicle transportava 28 paquets hermèticament tancats i amb cabdells de marihuana.\nEls dos ocupants de la furgoneta, un espanyol i un albanès, van ser arrestats. A continuació es va escorcollar la nau, on es va descobrir la plantació i dos homes albanesos que la vigilaven. Tenia dos pisos perfectament camuflats i produïa a nivell industrial en uns 5.000 metres quadrats.En total es van fer cinc detencions, entre els quals els màxims responsables de la banda per tràfic de drogues, blanqueig de capitals i defraudació de fluid elèctric, que pujava als 70.000 euros.


El club de lectura | La Carbonera Llibreria\nHome » El club de lectura\n(Club de lectura) Agota Kristof, a La Carbonera\nTercer dijous de mes, de setembre a juliol de 18.30 a 20 h.\nGratuït. Cal ser sòcia de La Carbonera (consulta les condicions i fes-te sòcia, aquí).\nInscripcions a [email protected].\nEl club de lectura de la Carbonera, el literari, el de sempre. Ens trobarem un dijous al mes per tal de comentar una novel·la o llibre de relats. Llegirem, xerrarem i comentarem 11 novel·les rellevants de la literatura universal. La sessió serà presencial, conduïda per la Carlota Freixenet i permetrà la intervenció de les participants.\n16/09 Hans Blaer: elle, d’Örn Norddahl Eiríkur\n21/10 Les quatre cambres del cor, d’Anaïs Nin\n18/11 Machirulo, d’Alfred Jarry\n16/12 La herencia, de Matthew López\n20/01 Trilogia de Copenhaguen, de Tove Ditlevsen\n17/02 Historia del patrido del progreso moderado dentro de los límites de la ley, de Jaroslav Hašek\n17/03 Matar el marit, de Li Ang\n14/04 El llibre blau de Nebo, de Manon Steffan Ros\n19/05 Odi, amistat, festeig, amor, matrimoni, d’Alice Munro\n16/06 Entre els actes, de Virginia Woolf\n14/07 Barcelona 2059, diversos autors (Mai Més Editorial)\n(Club de lectura) Petits Plaers amb la Blanca Pujals, a La Carbonera\nTemàtica: literatura del segle XX\nSegon dimecres de mes, de setembre a juliol de 18.30 a 20 h.\nPreu: 40 € 1r trimestre + els llibres (20€ per sòcies de La Carbonera); 30 € següents trimestres + els llibres (15€ per sòcies de La Carbonera, consulta les condicions i fes-te sòcia, aquí).\nUna selecció de novel·les breus dels grans autors i autores del segle XX, per a lectores amb poc temps. El club de lectura estarà conduït per l’editora, cap de premsa i directora de la col·lecció Petits Plaers de Viena.\n15/09 Les fures, de Llorenç Villalonga\n13/10 L’amor de l’Erika Ewald, de Stefan Zweig\n10/11 Olalla, de Robert Louis Stevenson\n15/12 El festí de Babette, d’Isak Dinesen\n12/01 Dos amics, d’Ivan Turguénev\n09/02 La ballarina, d’Ogai Mori\n09/03 Sang calenta, d’Irène Némirovsky\n(Curs) Feminisme per fascicles, al Centre Cultura Albareda\nTemàtica: feminisme (avançat)\nCada dimarts. 28/09/2021 > 16/11/2021\nOn: Centre Cultural Albareda(c/ Albareda, 22-24)\nInscripció trimestral a través de la pàgina web del CC Albareda. Podreu fer les inscripcions en línia a partir del 06/09/2021.\nEts feminista però no acabes d’entendre què vol dir això de la interseccionalitat? Aquí llegirem juntes, preparant-nos per a debatre amb més coneixements. Entre les lectures, Monstruas y Centauras, de Marta Sanz i Alianzas Rebeldes de Clara Serra i altres. Per participar d’aquest curs cal haver fet les lectures del curs introductori prèviament.\nA l’altra banda de la muntanya, de Mina Salami\nInterseccionalitat, de Maria Rodó-Zárate\nMonstruas y centauras, de Marta Sanz\nAlianzas rebeldes, de Clara Serra\n(Curs) Kit de supervivència feminista, al Centre Cultura Albareda\nTemàtica: feminisme (introductori)\nCada dilluns. 27/09/2021 > 22/11/2021\nEts feminista però et fa por llegir coses serioses o no saps per on començar? Algunes de les lectures seran Estimada Ijeawale: manifest feminista en 15 consells, Una cambra pròpia de Virginia Woolf, Els homes m’expliquen coses de Rebecca Solnit o Por la causa de las mujeres, de Maria Montessori. No cal cap lectura prèvia.\nEstimada Ijeawale: manifest feminista en 15 consells, de Chimamanda Ngozi Adichie\nEls homes m’expliquen coses, de Rebecca Solint\nPor la causa de las mujeres, de Maria Montessori


Reunió dels bisbes de la Tarraconense a Vic\nData: 10 / febrer / 2020\nAmb motiu del 150è aniversari del traspàs del Pare Claret\n1. Els bisbes han tractat la preparació de la commemoració del vint-i-cinquè aniversari del Concili Provincial Tarraconense de 1995. La CET ha publicat una nova edició de les resolucions conciliars amb el títol Concili Provincial Tarraconense – 1995. Documents i resolucions. Edició comentada dels 25 anys – 2020 (Barcelona: Editorial Claret). També s’ha publicat als fulls diocesans de les deu diòcesis un especial commemoratiu el diumenge 19 de gener preparat pel Secretariat Interdiocesà de Mitjans de Comunicació Social (SIMCOS).\nPer al proper 18 de març, de les 9.15 h a les 13.15 h hi ha programada una sessió acadèmica commemorativa a l’aula magna del Seminari Conciliar de Barcelona, la preparació de la qual s’ha encarregat a l’Ateneu Sant Pacià.\nEl dissabte 30 de maig, vigília de la solemnitat de Pentecosta, a la Catedral Metropolitana i Primada de Tarragona se celebrarà l’Eucaristia que clourà la commemoració del vint-i-cinquè aniversari amb un missatge dels bisbes de Catalunya al poble de Déu.\nVic, 7 de febrer de 2020


responsabilitat social – Consultoria Estratègica\nData de l'entrada 14/12/2018\nContinua llegint “21D: tinc un pla”\nEtiquetes responsabilitat social\nFormació: seguim aprenent!\nData de l'entrada 03/11/2016\nQuan un ha esta molts anys dedicant-se a la gestió esportiva i en l’àmbit paralímpic, em ve al cap la vessant formativa de tots els estaments que formaven part de les federacions. Els meus inicis com entrenador d’atletisme al col·legi, seguint amb la natació adaptada al començar la universitat, i, durant els anys de director tècnic, substituint entrenadors i entrenadores durant la temporada per cobrir activitats de bàsquet en cadira, boccia, ciclisme i natació i de promoció de l’esport adaptat a les escoles, em porten a parlar de la darrera experiència formativa, ja en l’àmbit de la promoció de la responsabilitat social.\nContinua llegint “Formació: seguim aprenent!”\nEtiquetes Formació, GOOGLE, responsabilitat social\nEXPERIÈNCIES LOCALS AMB SENTIT\nData de l'entrada 07/06/2016\nEl passat dissabte vaig participar a la Festa de la Banca amb Valors. Felicitats i gràcies a Triodos Bank per aquesta iniciativa, que ofereix als clients, l’oportunitat de participar en les iniciatives que es financen, conèixer altres clients i persones que treballen al banc.\nLa trobada va ser a: L’Alzina de Collbató\nContinua llegint “EXPERIÈNCIES LOCALS AMB SENTIT”\nEtiquetes banca ètica, responsabilitat social, sensacions, valors


LA CRIDA DEL BOSC, DE JACK LONDON\nIncomprensible, i ara sé que imperdonable, que qui signa aquestes línies no hagués llegit mai Jack London. I amb La crida del bosc s’hi estrena amb el llistó ben alt. La definició de clàssic encaixa a la perfecció dins dels paràmetres d’aquest immens llibret. S’hi explica la història d’un gos, Buck, segrestat per les seves qualitats físiques per arrossegar trineus a Alaska en plena febre d’or. El mestratge de London, a banda d’aconseguir que el lector se submergeixi en la monumentalitat del paisatge des de la perspectiva d’una bèstia, es demostra il·lustrant un viatge iniciàtic particularíssim. En Buck, arrencat del còmode sud, assimila si us plau per força la llei del garrot humà i de l’ullal animal. Tot seguit creix davant l’adversitat, sovint encarnada per la pitjor de les bèsties, per acabar (re)coneixent qui és en realitat i on li toca ser-hi de debò. El lector es queda literalment sense alè, i tot i la duresa d’alguns passatges difícilment en sortirà traumatitzat, com pretén el pensament políticament correcte.\nUn encert claríssim, la recuperació d’aquest clàssic, mèrit també de la traducció, capaç de reflectir de manera natural la parla gens normativa de rudes busca-raons. Pel que sembla, no n'és pas el primer que L’Altra Tribu publica, i veient com m’ha fet xalar, tant de bo en vinguin molts més, de clàssics d'aquest calibre. Un llibre que recomanaré als meus alumnes de la millor manera que sé: llegint-los-en fragments en veu alta (i desaconsellant-los alguna versió cinematogràfica de fa poc).\nLitus 17/7/20 22:58\nJo el vaig llegir d'adolescent granat i va coincidir amb una sèrie de l'epoca, Martin Eden, del 1979, i de les dues obres, sèrie i llibre, en tinc un record bonic. Em va despertar durant dues setmanes un desig d'escriure que va durar una mica més de 15 dies. Molt interessant Jack London. Una abraçada, Joan.


TRAIL ROQUETES: Pastisset: contracrònica de Fran\nPublicat per Trail Roquetes a 8:51\nESCOLTA PENJADOR DE CRÒNIQUES: enlloc dels piques dedicat a seguir les tires de cinta i no al vicente de turno, que després passa lo que passa...PERDUT !!! (i mas ben dit jeje)\n1 de febrer de 2011, a les 8:58\nAdmin pique en el bon sentit. I no te preocupes si Fran una dia no ve a correr jo se que aniré, només dir una última cosa 2-0.:-)\n1 de febrer de 2011, a les 9:52\n2-0 al millor de 20? o 2-0 i m'arretiro perquè no sé baixar senderes? cuidaaaauuuuuu....\n1 de febrer de 2011, a les 15:32\nFran, tranquilo... la liga esta perdida.\n1 de febrer de 2011, a les 15:42\nEl Paco sa mato, que sa mato el Paco.\nSe fa el que es pot...Francisco\n1 de febrer de 2011, a les 16:17\nAniria bé que tots els que volen samarretes fosin socis de la Joca, pensem que és una entitat amb 25 anys d'historia i nosaltres comencem a caminar ara. D'aquesta manera fariem més gran el club i de retruc a nosaltres mateixos en un futur.\n1 de febrer de 2011, a les 18:05\nTens raó; ivan.. a més si la Joca patrocina part del cost, qui s'han d'aprofitar son els socis.\nEn tot cas, si algú pel que sigue, encara no ho vol ser.. ha de poder venir evidentment però el cost no pot ser el mateix.\n1 de febrer de 2011, a les 19:58\nFaltaria, com més serem més riurem!\n1 de febrer de 2011, a les 20:17\nXavi, les teves baixades valen per les meves pujades jejeje\n2 de febrer de 2011, a les 18:11


dilluns, 16 d'abril de 2018 09:27\nDes de fa temps, poc a poc però sense pausa, una marea de pensionistes va envaint els carrers, farts de les engrunes que els dóna el govern reclamen el pa sencer. Porten anys amb pujades de les pensions inferiors a un euro, mentre els rics i els beneficis del capital estan augmentant exponencialment. No obstant això, els pensionistes, amb els seus deu milions de vots, mantenen a aquests polítics paràsits i alimenten el sistema que després els pica. L'Estat no comptava amb aquesta oposició i li costarà seguir enganyant-los. La policia ho tindrà difícil per pegar als pensionistes, tampoc detenir-los perquè no queda bé a la tele. Aquesta marea té tot el temps del món, no han de fitxar, ni tan sols necessiten fer vaga. No obstant això, seran necessaris centenars de milers, i quan vinguin els sindicats traïdors UGT i CCOO a manipular i desvirtuar les protestes, hauran de saber esquivar-los per a continuar amb una lluita assembleària i transversal.\nSorprenentment, la joventut universitària, que respecte a drets socials havia estat punta de llança en una altra època, sembla ensopida, com si arrossegués por. Molts han buidat els estalvis dels seus pares per a acumular estudis i màsters inservibles per acabar anant a fregar plats a Anglaterra, a rentar cotxes a Alemanya o a recollir raïm a França. Enlloc d'afrontar la lluita i anar a pel tot, com al maig del 68 i arrasar amb els milers de xoriços que han copat el sistema, només es mobilitzen en protestes patriòtiques o agafen la maleta i se'n van. Com si amb la generació dels seus pares s'hagués esgotat la rebel·lia, l'ànsia de canviar les coses i millorar la nostra paupèrrima vida.\nDurant l'anomenada crisi, que en realitat ha estat un engany per reajustar els marges de benefici dels capitalistes, la classe obrera ha estat massacrada per l'Estat i el Capital. El poder adquisitiu dels treballadors / es ha baixat un 30%, els contractes en precari són la norma i s'han forçat centenars de milers de desnonaments. Ni un trist habitatge et deixen, encara que després tinguin aquests pisos arrabassats a les persones totalment buits. En tot aquest muntatge els beneficis han estat desviats a les empreses, com no, amb la complicitat dels sindicats venuts. El resultat d'això és que ara com ara la classe obrera està enfonsada i humiliada, no ha sabut plantar cara i després es deixa entabanar, un cop més, pels nous xarlatans de fira o s'apunta a mobilitzacions que no tenen tanta importància per a les seves vides reals. Mentrestant, l'aparell repressor de l'Estat: presons, (autèntics centres d'extermini), vigilants, policies -gairebé tots fills d'obrers desconcienciats que a més a més apallissen i detenen els que protesten contra aquest sistema-, segueix a l'aguait, no sigui que algú descarrili i vegi que potser hi ha vida fora del ramat.\nCom a anarcosindicalistes, a CNT-Catalunya sempre hem plantejat un 1er de maig reivindicatiu i combatiu. Entenem que durant aquest dia s'ha de rememorar seus orígens dignificant-lo per tractar-se d’una jornada de mobilització obrera i social on la lluita, i no les comparses, ompli els carrers. Així ho seguirem commemorant fins que la classe obrera prengui consciència, s'organitzi i planti cara. Perquè... ¿què passaria si centenars, milers, milions de persones provessin a deixar la por i no donessin un pas enrere?\nConvocatòria per aquest 1er de Maig de 2018\n11,30h: TROBADA ANARCOSINDICALISTA I LLIBERTÀRIA (MACBA, Plaça dels Àngels, Barcelona)\n- Intervencions, paradetes de llibres, poesia, cantaautors/es…\n14,00h: DINAR VEGÀ I MIXT\n18,00h: ens veiem a la MANIFESTACIÓ LLIBERTARIA (al Forat de la Vergonya, Barcelona)\nDarrera actualització de dilluns, 16 d'abril de 2018 10:25


La Diada de Mallorca al barri – Sants.org\nLa Diada de Mallorca al barri\n13 Desembre, 2016 13 Desembre, 2016 Sants Viu\nAquest divendres 16 de desembre el barri tindrà accent mallorquí, i és que s’acosta la Diada de Mallorca, del 31 de desembre, i la data és una cita immillorable per fer balanç de l’any transcorregut i de perspectives de l’any per venir. Ambdós, anys de lluites popular que arrelen per construir els ciments de projectes rupturistes en clau de construcció socialista i feminista a uns Països Catalans que volem lliures i sobirans.\nAixí, na Margalida Ramis, membre de Tot inclòs i presidenta del GOB de Mallorca, ens parlarà d’un conflicte que coneixem molt bé aquí, també, a la ciutat de Barcelona: la lluita contra el turisme massiu i la depredació del territori. A Mallorca, la problemàtica depassa la ciutat i s’estén com un virus per tota l’illa, un virus que fa temps que carcoma territori, llengua, condicions laborals i la pròpia convivència i cohesió socials.\nEn Lluc Gayà, militant d’Endavant a Manacor, aportarà anàlisis i apostes per a la construcció nacionals dels Països Catalans des de la insularitat. Límits, frens i conflictes de la nova política convertida en real politik en arribar a les institucions seran alguns dels elements a tenir en compte a l’hora de seguir desplegant les apostes pel poder popular a l’illa.\nFinalment, una companya de la comissió feminista d’Endavant apuntarà a les lluites que van de la defensa del dret al propi cos a la denúncia del patriarcat estructural. Partint del cas de les Feministes Encausades de Palma, exposarà la campanya que Endavant farà al llarg del 2017 en contra dels feminicidis, des d’una perspectiva global de les violències masclistes estructurals del sistema patriarco-capitalista.\nTot plegat serà el proper divendres 16 de desembre, a partir de les 19h, al Casal Independentista de Sants ‘Jaume Compte’.


El príncep i la universitat\nCathy Sweeney | 18 juny 2000\nPròleg. Les múltiples responsabilitats que acumula l'hereu de la corona britànica damunt les espatlles inclouen la de coronel en cap del Regiment de Paracaigudistes de l'exèrcit britànic.\nI. Irlanda del Nord, amb una població d'1.663.300 persones, té dues universitats. Totes dues són públiques i reuneixen un total de 43.400 estudiants matriculats. La Universitat de Queen's, Belfast (QUB), fou fundada l'any 1845. La Universitat de l'Ulster (UU), fundada l'any 1968 a Coleraine, va integrar Magee, un campus construït a Derry entre 1856 i 1865 com a Facultat de Teologia (presbiteriana) de la Universitat de Trinity, Dublín.\nLa creació d'una segona universitat es va acordar l'any 1965. La decisió d'establir"la al poble de 12.000 habitants, majoritàriament unionistes, de Coleraine, en lloc de potenciar el campus de Magee i aprofitar la tradició acadèmica i cultural d'una ciutat que tenia en aquells moments 54.000 habitants, va ser un afront sectari, i una injustícia més, per a la població, majoritàriament nacionalista, de Derry. És considerada una de les espurnes que varen covar fins que produïren la deflagració violenta que encara no acaba d'estar sota control.\nL'anunci de la decisió a favor de Coleraine va unir la població de Derry, catòlics i protestants, nacionalistes i unionistes, com mai no han tornat a estar units. Per demostrar la força de la unitat d'opinió i intentar convèncer el govern, unionista, que canviàs d'idea, es va constituir una Campanya per a la Universitat de Derry, que va organitzar una caravana de cotxes per recórrer els cent quilòmetres que separen Derry de Belfast el febrer de 1965. Hi varen participar 25.000 persones, gairebé la meitat de la població. Tancaren empreses, botigues, escoles i bars perquè hi pogués anar tothom que volgués. Hi anaren religiosos de totes les confessions, treballadors de les fàbriques i del port, professors i estudiants, un representant, com a mínim, de cada família. El batlle, unionista, i el cap de l'oposició, nacionalista, compartiren el cotxe oficial. El fracàs de la campanya va ser un curs intensiu d'aprenentatge, i de desencís, polític per a tots els ciutadans de Derry.\nII. Anys després, el desencís s'havia convertit en greu fractura social. No podia ser d'altra manera, ateses les moltes lliçons amb què va continuar el curs: els atacs violents contra les primeres manifestacions de 1968 per aconseguir plens drets civils per als catòlics, perpetrats per grups protestants armats, amb la connivència, o la vista grossa, de la policia; l'arribada de l'exèrcit britànic als carrers de Belfast i Derry l'agost de 1969; l'empresonament sense judici («internament») de més de 1.500 persones entre agost i desembre de 1971; la massacre a Derry, el gener de 1972, de catorze persones innocents que participaven en una manifestació pacífica contra l'internament; i tantes d'altres.\nEl govern britànic de Tony Blair ha reconegut l'engany del primer informe oficial sobre els fets de 1972, elaborat exclusivament amb la intenció d'exculpar l'actuació de l'exèrcit. El passat mes de març de 2000 va començar, a l'Ajuntament de Derry, la vista oral de la segona investigació. La primera fase va acabar abans de Pasqua, el tribunal independent reprenia les activitats a mitjan maig i continua; es torbarà dos anys a elaborar"ne les conclusions. La unitat de l'exèrcit britànic que s'havia desplegat aquell diumenge de sang era el Primer Batalló del Regiment de Paracaigudistes.\nEpíleg. Una visita oficial que Carles, príncep de Gal·les, pretenia realitzar al campus de la Universitat de l'Ulster a Magee el dilluns, dia 11 de juny, va ser anul·lat per no ferir la sensibilitat dels ciutadans de Derry.


Salyerbas hiposòdica - Diet Radisson\nUna sal baixa en sodi amb una combinació perfecta d’herbes aromàtiques i espècies.\nPer què utilitzar SALYERBAS DIET Rádisson?\n• Conté un 70% menys de sodi que la sal comuna. El sodi, consumit en excés, suposa un factor de risc per a la hipertensió.\n• El seu contingut en herbes aromàtiques i espècies realcen el sabor de tots els plats.\n• És un substitutiu de la sal, basat en compostos de potassi, mineral que intervé en multitud de processos importants per al nostre cos.\nPRESENTACIÓ: SALER DE 200g\nPer realçar el sabor dels plats sense caure en l’ús abusiu de la sal de taula, els experts recomanen l’ús de les herbes aromàtiques i les espècies. Amb la nostra SALYERBAS DIET Rádisson podreu assaonar els vostres plats de manera fàcil i sana.\nTorrades amb segó de blat\nArròs cuisine biològic


Publicat per Carla a 21:04 Cap comentari:\nEn un Món ideal en una substitució de TEI (tècnica educació infantil) tindria:\nUna rebuda amable.\nSaben les tasques que fa la TEI.\nEt proporcionen un llistat d'infants, amb fotos, característiques, al·lèrgies, etc.\nEt proporcionen un llistat amb fotos del personal amb qui treballaràs.\nEt proporcionen els telèfons i mails més importants.\nT'expliquen l'estil educatiu de l'escola.\nT'informen d'on està el material.\nEt faciliten contrasenyes i claus.\nT'informen de les dates rellevants a l'escola. Excursions, festes, reunions, etc.\nQue trobeu a faltar vosaltres quan aneu a fer una substitució?\nPublicat per Carla a 15:03 Cap comentari:\nPublicat per Carla a 14:30 Cap comentari:\nLa Dislèxia infografia\nPublicat per Carla a 20:43 Cap comentari:\nEtiquetes de comentaris: educadors, recursos\nPublicat per Carla a 13:32 Cap comentari:\nLa panera dels tresors és una proposta de joc sensorial i d'exploració d'objectes quotidians dirigida a infants a partir dels sis mesos.\nEls objectes de la panera pretenen desenvolupar els sentits dels infants i la descoberta del món i els materials que l'envolten. El joc es basa en una activitat d'exploració amb objectes d'ús quotidià i triats per a desenvolupar els cinc sentits i el moviment del cos.\nL'espai on es presenta la panera ha d'estar lliure de distraccions. Col·locarem la panera a terra sobre una catifa de tons neutres.\nHem d'afavorir sempre la lliure exploració, manipulació, concentració i atenció. Amb aquesta activitat l'infant aprèn sol i per ell mateix.\nEls objectes estaran en una panera resistent i d'una mida que sigui còmode per al nadó de manera que pugui manipular els diferents objectes amb facilitat.\nEl nadó explorarà els objectes pel que fa a textures, formes, pesos, i grandàries, mentre s'estimula el desenvolupament dels sentits, la concentració, i la coordinació i motricitat fina.\nÉs molt important que els objectes estiguin ben nets perquè l'infant els explorarà primer amb la boca, que és la primera via de coneixement. A més, no han de ser perillosos, han de ser prou resistents i ens hem d'assegurar que no se'ls pugui empassar.\nLa panera s'ha de presentar d'una manera atractiva i amb els objectes ben distribuïts. Aquests s'han d'anar renovant quan es malmetin, substituint els que no despertin interès i rentant els objectes sempre que sigui necessari.\nQuè hi podem posar?\nLa podem omplir d'objectes naturals, objectes de materials naturals, de fusta, metàl·lics, de roba, de paper, cartó i vidre. Hem d'evitar posar-hi objectes de plàstic.\nObjectes naturals:fruites (llimona, poma, magrana...), castanyes, pinyes, pinyons, elements de la mar (copinyes, caragols de mar...), taps de suro, diferents tipus d'esponges.\nObjectes de fusta:capses petites, una cullera, tambors petits, un ou de fusta, daus, castanyetes, espàtula, pinces de la roba.\nObjectes de materials naturals:pinta, pilota de llana, raspall de dents, pinzells.\nObjectes metàl·lics:claus, clauers, una tassa, culleres, llaunes, anelles, cadenes, una campana.\nObjectes de roba:una cartera, una pilota de tenis, una cremallera, bosses petites amb herbes aromàtiques, cintes de diferents textures, una bossa de pell, un ós de peluix.\nObjectes de paper i cartó:una caixa, una llibreta, paper de vàter i de cuina.\nObjectes de vidre:pots, un mirall, botelles.\nTambé podem posar:\n• Ampolleta de vidre\n• CD de metall\n• Escorça d'arbre\n• Pilota de llana\n• Closques de coco\n• Joc de claus\n• Tub de goma\n• Pilota grossa\n• Bosses petites amb lavanda, roses, farigola...\n• Cintes de textures i colors diferents\n• Tac de goma\n• Pilota de tenis\n• Moneder de pell\n• Xarxa de pesca\n• Espàtula de goma\n• Pots de melmelada\n• Ampolles de perfum\n• Collarets de boles\n• Taps grossos d'ampolla\n• Bol de fusta\n• Tubs de cartó\n• Paper xarol\n• Paper de vidre\nAquests són només uns exemples dels objectes que podem incloure a la panera dels tresors. Tots els materials que trobem a la panera s'ha de poder rentar i hem de mirar que estiguin en bon estat, en el cas contrari s'han de renovar. També és molt important renovar-los, perquè pels nens seran nous estímuls i això farà que continuïn interessant-se per la panera. Els nous objectes ja poden ser triats més personalment per cada infant, perquè amb les anteriors experimentacions haurem pogut observar les seves preferències si les activitats que duen a terme amb cada objecte.\nÉs un deure dels adults observar el joc amb la cistella i els objectes, per a mantenir la seguretat de l'activitat en tot moment.\nA l'hora de recollir els diferents elements o interactuar amb el nadó, podem verbalitzar el nom dels diferents objectes, el nom de les seves qualitats, contar-los, mostrar les sensacions que provoquen, etc.\nPublicat per Carla a 20:04 Cap comentari:\nEtiquetes de comentaris: diy, educadors, heuristic, jugar, mes petits, psicomotricitat fina, recursos\nDIY: Teatre ombres xineses\nVols fer el teu propi teatre d'ombres xineses?\nPaper vegetal o paper de forn\nPublicat per Carla a 19:31 Cap comentari:\nEtiquetes de comentaris: caixa de llums, contes tradicionals, diy, educadors, joc simbolic, jugar, llibres i contes, plastica


Sergio García, sobre el Camp Nou: "M'encanta que la gent et pugui increpar una mica més"\nEl davanter blanc-i-blau arriba motivat a un derbi que tornarà a jugar dos anys després\n1 min. Barcelona 07/09/2017 14:41\n651x421 Sergio García, durant un entrenament a la Ciutat Esportiva Dani Jarque / RCD ESPANYOL Sergio García, durant un entrenament a la Ciutat Esportiva Dani Jarque / RCD ESPANYOL\n"Com més soroll senti al Camp Nou, més motivat estaré". El davanter de l'Espanyol Sergio García ha deixat clares les ganes que té de tornar a participar en un derbi contra el Barça, el club on es va formar. "M'encanta que la gent et pugui increpar una mica més", ha comentat el del Bon Pastor, que s'ha mostrat optimista de cara a obtenir un bon resultat. La clau és "ser valent i competir".\nSergio García ha assegurat que, tot i la dificultat del partit, "no s'ha d'anar amb por", i que l'equip està mentalitzat que "el pot tirar endavant". La recepta per puntuar al camp de l'etern rival, ha afegit, és jugar en bloc: "Cal posar-hi molta intensitat, estar tots junts i no cometre errors, que en aquests partits tan especials es paguen".\nAixí mateix, el davanter ha negat que vegi el Barça en un mal moment. "No crec que sigui així. Tenen grans jugadors i al marge de les coses que hagin passat, nosaltres estem concentrats en el partit", ha afirmat. Sobre el seu estat de forma, Sergio García ha assegurat que es troba "molt bé" malgrat que el nivell de la Lliga de Qatar sigui "diferent".\nLes bases del derbi\nValverde: "Tornar després de l'aturada amb un derbi ens anirà bé"


Cellers – Festa de la Verema del Bages\ncellers participants a la festa de la verema del bages\nLa Festa de la Verema del Bages compta, en l'edició d'enguany, amb la participació de 18 cellers hereus de la llarga tradició vitivinícola de la Catalunya central.\nAquests cellers son majoritàriament explotacions familiars, i tots tenen vinya pròpia. Això implica una cura tradicional i molt personalitzada de la vinya que es tradueix en la qualitat dels seus vins.\nUbicats al municipi de Santa Maria d’Oló, a 800 metres d’alçada i enmig del bosc hi trobem el Mas de Sant Miquel d’Oló, custodiat per una ermita romànica del segle XI que dona nom al mas i al celler. En aquest espai que destil·la història, l’any 2013 hi neix un projecte jove i familiar amb l’objectiu de recuperar el cultiu de la vinya, que s’havia perdut des del 1917, i es construeix un petit celler modern per elaborar vins artesanals i actuals amb originalitat.\nÉs un petit celler situat en plena natura, amb un mètode de treball completament artesanal i sostenible. Se situa a Santa Maria d’Oló, rodejada d’un entorn rústic a mig camí entre Vic i Manresa. A la visita al celler també es pot passejar per les 11 hectàrees de vinya i gaudir de les vistes a Montserrat i el Pirineu alhora.\nLes Caves Gibert tenen un precedent documentat de tres segles en l’elaboració de vins. Però va ser l’any 1920 quan la família Gibert va començar a elaborar les seves primeres ampolles de vins escumosos naturals. Des d’aleshores, mantenen una constància i dedicació exclusiva a l’elaboració de caves genuïns.\nUn celler familiar que es caracteritza per l’elaboració de vins que expressen la singularitat del paisatge de la DO Pla de Bages; vinyes en terrasses envoltades de bosc, varietats autòctones i úniques com la Picapoll, la Mandó i la Sumoll i sòls d’argila pedregosa. Aposten pel territori des de fa més de 8 segles amb innovació i modernitat. Abadal ofereix experiències enoturístiques de proximitat, per gaudir del vi, del paisatge, de la gastronomia i de la bona companyia.\nÉs una petita empresa familiar situada a Salelles. El seu treball a la vinya es basa en una filosofia respectuosa amb la terra i la planta, una acurada viticultura és imprescindible per a un bon raïm. Us conviden a descobrir un món interessant entre vinyes i botes de vi, així com també disposen de wine bar amb unes grans vistes a Montserrat\nCeller situat al bell mig del poble d’Artés, on la família Solergibert va arribar l’any 1730 i que durant deu generacions no ha deixat de cultivar la vinya. Actualment, amb unes 10 hectàrees de vinyes pròpies, elaboren una producció d’unes 30.000 ampolles. També conserven una de les vinyes de picapoll, varietat autòctona del Pla de Bages, que fou plantada l’any 1906. Podríem parlar dies i dies de les il·lusions fetes realitat i dels projectes de l’avi Enric, la iaia Conxita, el Josep i la Teresa; però tot això ho trobareu dins d’unes ampolles de vi que porten a l’etiqueta el seu cognom: Solergibert, que per a molts és sinònim de tradició, qualitat i il·lusió. Una vida dedicada al vi.\nMas Pubill és un mas del segle XVII situat a Castellfollit del Boix. En un entorn muntanyós, envoltat de la frondositat del bosc, s’hi deixa entreveure un patrimoni arquitectònic i vitícola preservat i recuperat que embolcalla la finca. Es conserven els cups enrajolats de gran capacitat de l’antic celler, el molí hidràulic del Pubill i una tina de pedra seca. El jove viticultor Enric Forn retorna el valor del paisatge heretat i el seu potencial enològic, en un projecte familiar que privilegia la qualitat per davant de la quantitat. Vinifiquen amb consciència ecològica i mínima intervenció. Treballen varietats de raïm tradicionals com el Picapoll Blanc, el Mandó, el Sumoll i també la Corbella, una varietat d’olivera mediterrània. Ben aviat podrem veure el nou celler que han construït preservant unes tines plenes d’història!\nÉs un celler que ha transmès la seva herència de pares a fills a través del temps, aconseguint a base d’esforç una personalitat i un estil propis en el cultiu del raïm i l’elaboració del vi a la DO Pla de Bages. Va ser fundat l’any 1908 amb el nom “Sindicat Agrícola d’Artés”. Comercialitzen els seus productes tant a nivell nacional com internacional sota les marques Artium i Lluís Guitart. Així, amb el pas dels anys, el Celler Cooperatiu d’Artés s’ha convertit en un referent de tradició i qualitat vitivinícola al Bages i arreu.\nÉs una petita finca situada a Avinyó on l’any 2008 es va reprendre el cultiu de la vinya. Un projecte que va començar com una afició a la cultura del vi i poc a poc, a partir de l’entrada a la DO Pla de Bages el 2016 han aconseguit una producció de gran qualitat. Mantenint l’essència i l’esperit del Bages volen aportar valor i identitat a la zona i per això aposten per varietats autòctones com la mandó, la picapoll, la sumoll o la garnatxa i també per una selecció de varietats escollides per la seva excel·lent adaptació al nostre territori.\nSón un celler petit que tira endavant gràcies a la il·lusió, ganes i esforç per fer funcionar el que va començar sent un hobbie el 2019, fins ara, que és un negoci familiar. Compromesos amb la terra i la cultura, cultiven els seus vins 100% ecològicament. Amb varietats estrella com són el Picapoll Blanc i el Gewürztraminer, varietat que els distingeix com a celler ja que són els únics que la cultiven a la D.O. Pla de Bages. I el seu gran equip no fa només vi, també fan oli!\nÉs el celler situat més al nord de la Denominació d’Origen Pla de Bages, a 500 metres d’alçada. Ofereix uns terres pobres i oscil·lació tèrmica. Neix amb la voluntat de recuperar el caràcter singular històric dels vins de la zona, amb una clara aposta per les varietats velles com la Sumoll i la Mandó, articulades mitjançant la Cabernet Sauvignon. Vinyes de cultiu ecològic. Es tracta de les primeres vinyes al Bages acompanyades amb el treball i la mirada biodinàmica.\nSón una petita empresa familiar situada a Maians, municipi de Castellfollit del Boix. Cultiven les seves vinyes des de l’any 1885 fins a construir l’actual celler al 1966. Esforç i passió fan que la família Grau aconsegueixi el millor de cada collita i de cada vi. Cinc generacions després, aquest celler segueix creixent amb idees joves i fresques per apropar-se a tots vosaltres.\nSituats fins a més de 600 metres d’alçada, principalment als municipi s de Navàs i Súria, a cavall del Bages i el Berguedà. El sòl i el clima donen el caràcter al seu vi. Des dels costers de Vilafresca a tocar del nucli de Navàs, passant per El Mujal i arribant a l’autèntic mirador del Bages a Castelladral, a 630 metres d’alçada. Disposen d’antigues plantacions on la mecanització de l’agricultura convencional no ha arribat, amb ceps de fins a 80 anys, que donen vins plens d’història i vivències. El sumoll, el mandó, la malvasia, el macabeu, la pansera entre altres són l’ADN dels seus vins. És l’estima per la terra, pel paisatge, pel territori. Un homenatge als vinyaires que des de fa segles conreen la vinya a les nostres contrades, que han mantingut viu el nostre patrimoni vegetal, que volen conservar i recuperar per elaborar vins amb aquelles varietats d’abans amb les tècniques d’avui. Vins que ens transportin a la vinya, que desprenguin radicalment l’atmosfera i la passió dels qui participen en el projecte.\nTenen produccions molt limitades i ecològiques que expressen terrer i identitat pròpia. Vins de Château que respiren història i projecten l’essència de personatges històrics com l’Arnau i el Bernat Oller: profunditat i mestratge. L’heretat Oller del Mas té més de 1000 anys d’història. La família Margenat son els hereus d’una història mil·lenària que conserven amb amor i treballen amb passió per unir-la a la modernitat dels nous temps. Per això aposten per vins de qualitat i excel.lència, fets amb els valors que els han transmès els seus avantpassats: la família, el respecte pel medi ambient i el compromís amb el territori. Disposen d’un gran ventall d’activitats enoturistiques, culinàries i fins i tot esportives.\nL’empresa Vinyes de Castellgalí recupera la tradició vinatera de la família Playà, documentada des del segle XVIII, set generacions enrere. Després de molts anys i diverses generacions lligades al vi, la família Playà va decidir replantar i renovar les vinyes de Can Mas i per primera vegada va començar a embotellar els seus vins. La seva preocupació pel medi ambient i l’interès per guardar l’ecosistema els fa ser curosos en l’elaboració del vi i en la tria dels taps de les seves ampolles. També mantenen totes les barraques i parets de pedra seca que hi ha a la finca, per tal de preservar al màxim tot l’entorn natural de les vinyes.\nMurallius és el nom d’un vi negre 100% ecològic amb D.O. Pla de Bages. Per saber l’origen d’aquest viticultor que s’expressa amb només una línea de vi, cal remuntar la història d’en Josep Codina: “Dels records i l’enyorança de les vinyes que omplien quasi tota la finca quan era petit, les veremes, l’olor de most a casa, les tines, el celler… i després de veure-les desaparèixer, va néixer la il·lusió de tornar a plantar una vinya, molt petita, de mil dos-cents ceps de merlot, cabernet franc i syrah. Tot això va ser l’any 2006, al costat de la casa emmurallada, que dóna nom a aquest vi. Mantenint les tradicions de cultiu, l’amor a la vinya i incorporant nous elements com la agricultura ecològica, connotacions d’agricultura biodinàmica, produccions molt limitades de màxim 1,5 kg de raïm per cep i verema molt madura.”\nPer elaborar els seus productes cultiven dues finques a la comarca del Bages. L’una, de la qual en prenen el nom, és la finca El Molí, situada en un paratge enfront de la serra de Montserrat i als peus del turó de Collbaix; l’altre és als Plans de la Casa Nova, a Monistrolet de Rajadell. En aquestes dues finques del Pla de Bages hi cultiven ecològicament vinya i oliveres per elaborar vins i olis de primera qualitat respectant així l’entorn natural on es troben. Col·labora activament amb el projecte agrosocial Urpina, impulsat per la Fundació AMPANS.\nAmb una tradició vitivinícola documentada des de l’any 996. Han rehabilitat i adaptat tot el celler aprofitant elements històrics com els cups ceràmics per al nostre procés productiu. La seva ubicació al soterrani de la masia permet treballar per gravetat, i amb una estabilitat natural de temperatura. El Celler es defineix al voltant d’un gran patrimoni històric i familiar, una gestió de cultiu aprofitant l’herència d’una època brillant del passat, i incorporant la millor tecnologia per garantir la producció d’uns vins de gran qualitat i sobretot amb el màxim respecte per l’entorn natural i per la història del vi al Bages, que al Mas de Sanmartí ve de ben lluny!


Albert Ribas, Barcelona\t| Actualitzat el 10 Juliol 2018 a les 10:31\nLa venda ambulant il·legal, diuen els comerciants, ha augmentat en els últims anys. Foto: Línia\n“Ens sentim menyspreats i desemparats per l’Ajuntament. Desatesos i desprotegits, com a ciutadans i com a comerciants, i també com a usuaris de la via pública”. Són paraules de les 28 entitats comercials i veïnals de la ciutat agrupades al voltant de la Plataforma d’Afectats pel Top Manta i la Venda Il·legal Ambulant, que el 6 de juny van presentar un requeriment escrit al consistori per reclamar a l’actual govern municipal que prengui mesures urgents contra el Top Manta.\nI és que els comerciants consideren que la situació cada vegada és pitjor. “No estem d’acord amb l’explotació de persones, però tampoc podem tolerar una activitat que genera sobreocupació i saturació de determinats espais i vies públiques”, va afirmar el portaveu de la plataforma, Fermín Villar, després de presentar el requeriment.\nTROBADA AMB COLAU\nEl 22 de juny, dues setmanes més tard de la presentació del requeriment escrit, els comerciants es van reunir amb l’alcaldessa Colau. Colau els va recordar que el fenomen de la venda ambulant il·legal necessita un enfocament “integral i estructural” i va argumentar que la Llei d’Estrangeria condemna els manters “a la il·legalitat”. Per la seva banda, Villar va afirmar: “Igual que se'ns demana compliment normatiu, nosaltres l'hi demanem a l'administració”. Aquell mateix dia els comerciants es van trobar amb tots els partits de l’oposició, menys la CUP, en un acte al passeig Joan de Borbó –un dels punts amb més venda il·legal de la ciutat–, on van presentar un acord en el qual PDeCAT, Cs, ERC, PSC i PP es comprometien a subscriure la denúncia que la plataforma havia presentat el 6 de juny.\nTot plegat es va acabar d’embolicar el 29 de juny durant la celebració del Ple. Finalment, la declaració institucional a la qual Colau i l’oposició s’havien compromès una setmana abans no es va incloure a l’ordre del dia. Colau no la va presentar perquè no tenia els suports necessaris, i l’oposició perquè ERC finalment no la va firmar. Això va tornar a provocar les queixes de la plataforma.\nMés enllà de les desavinences entre uns i altres, des de la plataforma asseguren que el paper de l’Ajuntament ha provocat un “efecte crida” que ha fet créixer la xifra de persones que es dediquen al Top Manta fins als 2.000 venedors. Segons Villar, només a la Barceloneta n’hi ha gairebé mil que estan provocant “una situació insostenible i asfixiant comercialment tot el barri”.\nL’AJUNTAMENT ES DEFENSA\nDes del consistori responen a les crítiques de la Plataforma d’Afectats pel Top Manta amb xifres. Fonts municipals recorden que “el 2017 es van posar més de 64.000 denúncies per venda ambulant sense autorització a l’espai públic de qualsevol producte, per col·laborar amb la venda ambulant o per comprar o adquirir productes de la venda ambulant”. Una dada que de moment aquest 2018 és, afegeixen les mateixes fonts municipals, de 6.337 denúncies.\nD’altra banda, des del consistori també recorden que amb la Plataforma d’Afectats pel Top Manta han fet “reunions de forma sistemàtica, més de 10 en els darrers mesos, amb el primer tinent d’alcalde i el comissionat de seguretat”.\nPARLEN ELS MANTERS\nQui també té molt a dir en tot plegat són, evidentment, els manters. Lamine Bathily fa 10 anys que és manter i també és portaveu del Sindicat de Manters. En declaracions a aquesta publicació afirma que les paraules dels comerciants “no són noves”, ja que són “les mateixes de cada any quan arriba l’estiu”. Bathily considera que la solució per acabar amb el Top Manta “no és treure la policia al carrer perquè ara a la Barceloneta, per exemple, hi ha 500 manters que, si se’ls expulsa d’allà, aniran cap a la plaça Catalunya”. Aquest portaveu del Sindicat de Manters afegeix que el seu col·lectiu vol “seure amb els comerciants i els partits polítics per solucionar la situació” però lamenta que de moment no ha estat possible. Respecte del paper de l’actual govern municipal, Bathily celebra la creació de la cooperativa de recollida de ferralla i els plans de formació, però recorda que “en 3 anys s’han tret 65 manters del carrer, cosa que vol dir que els processos són lents”.\nSembla, doncs, que a curt termini el problema continuarà sense resoldre’s.\nde fins a 2 anys\nLa legislació espanyola tipifica que la venda ambulant és il·legal i contempla penes de presó de fins a dos anys. Des del Sindicat de Manters denuncien que el fet que un manter pugui tenir antecedents penals fa que no pugui formar part de programes socials o regularitzar la seva situació.


Your City Apartment a Berlín | Apartaments\nComprova la disponibilitat a Your City Apartment\nDes de 35.97€\nL'Your City Apartment és un cèntric apartament amb capacitat per a 4 persones. Està situat a la zona de moda de Berlín, Prenzlauer Berg, molt a prop de moltes de les atraccions turístiques més interessants de la ciutat. Prenzlauer Berg és el barri de les botigues alternatives, de la roba de segona mà. Des d'aquí es pot arribar caminant a Mitte, el barri de les galeries d'art i de les botigues exclusives. Hi ha parades de metro, tramvia i autobús a alguns minuts de l'apartament, des d'on s'arriba a qualsevol punt de la ciutat.\tMostra més El Reichstag, el mur, el Check point Charlie, i molt més a tocar. La bicicleta pot ser també un transport divertit i interessant per visitar la ciutat. Per estades de més de 7 dies, truca'ns per obtenir tarifes amb descompte al telèfon: 0034 931834424. L'apartament té una superfície de 60m2 i disposa de les comoditats necessàries perquè la teva estada sigui el més agradable possible. Té molta llum natural que entra a la sala des del balcó. Compta amb cuina, friogorífico, màquina de cafè, bany amb banyera, i un dormitori amb dos llits individuals. Hi ha també un sofà llit al saló on poden dormir 2 persones més. El disseny de l'apartament és modern i el terra és de parquet. Estada gratuïta per als menors de 3 anys si no requereixen llit. Gaudeix de la capital alemanya com un nadiu més en el teu propi apartament. mostra menys\nOpinions de clients de budgetplaces sobre Your City Apartment\nUbicació i transport Your City Apartment\nSituat al barri de moda, Prenzlauer Berg, molt ben comunicat per transport públic amb la resta de la ciutat, i amb els aeroports de Tegel, la Hauptbahnhof, Friedrichstraße i les principals atraccions turístiques de Berlín.


La Jornada Mundial pel Treball Decent està promoguda arreu del món cada 7 d’octubre per l’Organització Internacional del Treball (OIT) i per la Confederació Sindical Internacional (CSI). Enguany ve emmarcada pel drama de la pandèmia del coronavirus i per les seves dramàtiques conseqüències en el món del treball. Si abans ja hi havia moltes persones en risc de perdre el seu lloc de treball o en condicions molt precàries, ara són moltes més les afectades, sobretot les que fan les feines menys qualificades.\nLa globalització i el desenvolupament tecnològic ja havien obert un intens debat sobre el futur del treball i sobre si la creació de nous llocs de treball compensaria la previsible destrucció de molts dels actuals. Ara amb les conseqüències de la pandèmia s’obren encara més interrogants. Amb tot, des de ETD volem seguir apostant per la solidaritat i la fraternitatcom a criteris bàsics en les relacions socials i institucionals. Per això creiem que:\nAfirmem, amb el papa Francesc, que “l’esperança ens invita a reconèixerque sempre hi ha una sortida, que sempre podem reorientar el rumb, que sempre podem fer alguna cosa per resoldre els problemes”(LS 61).\n* Per a l’acte del dia 06/10 l’aforament és limitat i cal reserva prèvia. Es pot seguir en directe per streaming.\n** Aforament limitat. Cal inscripció prèvia a través del correu: pastoralobrera@arqbcb.cat\n*** L'acte també es podrà seguir en directe a través de: www.cristianismeijusticia.net/en-directe


“Hem perdut la intel·ligència a la cuina i a la compra”\nAutora de la tesi doctoral sobre l’impacte de la nutrició esportiva en el medi ambient 36 anys. Nascuda a Pal. Té una llicenciatura en Farmàcia per la UB i una diplomatura en Nutrició Dietètica Esportiva a Pamplona. Va rebre una beca Fulbright i té un màster de la Universitat de Colorado.\nEl tema de la tesi és la inclusió de la sostenibilitat en la nutrició esportiva. I després hi ha una part molt específica sobre l’impacte mediambiental en què vam analitzar el centre d’alt rendiment del Comitè Olímpic dels Estats Units. I aquesta part, més experimental que requereix una metodologia més complicada sobre l’anàlisi del cicle de la vida, va des del naixement, passant per la producció agrícola o ramadera, fins al processat d’un tall de carn per exemple, l’empaquetatge i el cuinat o l’emmagatzematge a casa.\nQuines conclusions va obtenir?\nAssumint la hipòtesi que l’impacte dels atletes\nJordi va dir..La tesi doctoral, per quina universitat és?\nNo ho posa, però és una tesi de la Universitat d'Andorra\n#3 Codex Alimentarius\nFam al món va dir..No menjaven millor abans que ara, la única diferència era que abans menjaven el que podien i ara el que volem.\nAmb tot aquest tipus d'alimentació tan selectiva i poc eficaç a l'hora de produïr-la la única cosa que estem fent es incrementar la fam al món.\nEndavant la industrialització en fi de poder produïr en massa per tots i fora agricultura tradicional selecta i per afavorits.\nNo és un assumpte de quantitat, sinó de qualitat, la revolució verda i els seus pesticides agrotòxics, la cria intensiva d'animals i peixos amb hormones de creixement i antibiòtics, els ultraprocesats, la irradiació dels aliments, els saboritzants, els colorants, els espessidors i els conservants han degenerat nostra alimentació, convertint-la en verins neurotòxics, en una paraula, estem grassos però anèmics.\nLa tesi doctoral, per quina universitat és?\n#1 Fam al món\nNo menjaven millor abans que ara, la única diferència era que abans menjaven el que podien i ara el que volem.


Jornades verdes a l’escola « CEIP FELIP BAUÇÀ\nPàgina d'inici » Comissió » Ambiental » Jornades verdes a l’escola\nJornades verdes a l’escola\nEls dies 7 i 8 de novembre es varen realitzar les jornades verdes a la nostra escola. Els alumnes d’Educació Infantil i primer cicle d’Educació Primària varen participar en les activitats de Joanet recicles i el món dels residus. Per altra banda, els alumnes de segon cicle d’Educació Primària varen gaudir de l’activitat Respectes els colors? Els residus i el reciclatge.\nEn Joanet Recicles, a través de la imaginació, de la música i l’expressió corporal i del joc, animava als infants a separar correctament els residus en els contenidors de diferents colors que tenim actualment a Palma i va presentar el contenidor de matèria orgànica. Al final de l’activitat es va donar a cada aula un joc de petits contenidors per tal de seguir treballant durant el curs sobre el reciclatge, així com també es va donar un quadern d’activitats amb pinturetes per a cada alumne.\nEn la segona activitat per al segon cicle, es varen explicar els serveis i tasques que desenvolupa EMAYA, fent especial esment als sistemes de recollida i el reciclatge. L’activitat es va completar amb un joc per equips amb el qual els i les alumnes varen aprendre a separar residus. A més, també es varen repartir un joc de bosses de reciclatge per a cada nin, per tal de facilitar la separació de residus a casa i la guia de reciclatge d’EMAYA. A més, a cada aula es va donar un pòster amb informació sobre la separació de residus i un joc de petits contenidors de tots els colors per a seguir treballant durant la resta del curs.\nMIRAU EL VIDEO I VEUREU COM ELS INFANTS VAREN GAUDIR DE LES ACTIVITATS!!!!!!!!!!\nBy Mrt in Ambiental, Complementàries, Educació Infantil, Primer cicle on 05/02/2019 .\n← Els alumnes de 6è EP visiten la Seu\tTeatre en anglès →


Una prova pilot liderada per l’Observatori contra l’Homofòbia (OCH) centrada en l’ús de Whatsapp per detectar vulneracions de drets del col·lectiu LGTBI s’ha trobat uns resultats preocupants. En cinc dies, han rebut 10 denúncies, segons ha pogut saber el TOT Barcelona.\nDes del dilluns 10 d’agost fins el divendres 14 d’agost, s’han realitzat 10 atencions, de les quals 4 han estat realitzades per incidències ocorregudes, de fet, a Barcelona mateix. Els incidents ocorreguts a la capital catalana van afectar tres homes gais i una dona trans. Aquests casos s’han comunicat a l’Oficina per la No Discriminació, activant així el protocol per tractar les situacions de l’LGTBI-fòbia a la ciutat.\nL’anàlisi global mostra que les violències denunciades van des de “les agressions a l’espai públic” fins als “conflictes en habitatge”, “l’assetjament a la via pública”, el “menyspreu mitjançant xarxes socials” o el “conflicte laboral”.\nA nivell jurídic, s’ha redactat una denúncia, i s’han realitzat dues ampliacions. Dues d’aquestes vulneracions de drets s’han enviat al Servei de la Fiscalia de Delictes d’Odi i Discriminació de la Província de Barcelona i l’altra als Jutjats de Mollet del Vallès. A nivell psicosocial, s’han realitzat 4 sessions d’acompanyament, relacionades amb tres incidències diferents. Tanmateix, el president de l’OCH, ha realitzat tres gestions a nivell institucional.\nAmb aquests resultats, des de l’Obervatori contra l’Homofòbia consideren que “és absolutament necessari un servei d’atenció a les víctimes especialitzat, específic i permanent”, tal i com contempla la Llei 11/2014, insisteixen.\nJaume Mestres i Capitan agost 16, 2020 | 18:56\nNo se preocupan tanto de los abuelos/as que son atracados impunemente un día si y otro también .....no te jode


Recuperar teulada de fusta | LaBoqueria.net\nEn el cas de rehabilitacions de masies o cases rústiques és molt habitual trobar-nos amb teulades fabricats en fusta. Les bigues són mers troncs que en la majoria d’ocasions es troben en mal estat.\nTot i que els troncs d’arbres com bigues i estructures de suport de cases s’han fet servir des de la prehistòria, actualment és molt més segur des d’un punt de vista tècnic utilitzar bigues de fusta masissa procedent d’asserradors o fabricades mitjançant laminació.\nLes bigues de fusta laminada són molt versàtils i relativament econòmiques, a més que permeten calcular els esforços a què se sotmet la biga de forma molt més precisa que en el cas d’utilitzar troncs, que normalment no tenen una estructura interna homogènia i poden tenir nusos i punts fràgils ocults per l’arquitecte que realitza els càlculs d’esforços.\nLes bigues de fusta industrial o laminada també ofereixen una superfície regular i simètrica on instal·lar els diferents suports i suports per a la teulada.\nFusta: material econòmic i ecològic\nUtilitzar fusta com a material de construcció és recomanable també tant des del punt de vista estètic com a nivell ecològic: la fusta és un material renovable i que genera molt pocs residus durant la seva extracció i processament en comparació amb altres materials de construcció com el formigó i els maons clàssics (que estan fabricats amb argiles). També a la fi de la seva vida útil la fusta és fàcilment reciclable, no contamina i es pot processar per obtenir altres subproductes.\nCom reparar una teulada de fusta\nCada projecte de reparació i restauració és totalment diferent, pero en tots els casos el primer que s’ha de realitzar abans de procedir a una reparació d’una teulada de fusta és determinar l’estat de deteriorament de la mateixa.\nMoltes vegades es poden aprofitar les teules i substituir només les estructures de suport. En el cas de construccions molt antigues és molt habitual que part de la teulada o fins i tot de les parets laterals s’hagin ensorrat a causa del pas de el temps i la falta de manteniment.\nL’anàlisi de l’estat de l’edifici ens permetrà valorar els treballs d’obra que serà necessari realitzar i l’envergadura del projecte en si.\nHumitat: principal problema de la fusta\nLa fusta es deteriora ràpidament a causa de la humitat, deteriorament que es pot veure accelerat en el cas que sigui atacada per insectes xilòfags. Les humitats per filtració són les que causen un deteriorament més accelerat, encara que també és habitual que s’acumuli humitat per condensació a l’interior de l’habitatge.\nAixò últim es pot solucionar dissenyant un cos constructiu que compti amb una circulació d’aire eficient.\nDesmuntatge de la teulada de fusta\nEl desmuntatge de les teules és el primer pas que s’ha de realitzar per restaurar una teulada de fusta. Els treballs sempre s’han de fer de dalt a baix, per no comprometre la seguretat i l’estructura de l’edifici.\nCol·locació de noves bigues\nDesprés del desmuntatge de les teules s’han de col·locar les bigues de fusta masissa o laminada, realitzant les reparacions i adaptacions en els murs laterals (si s’escau) que suporten aquestes bigues.\nDepenent del tipus de projecte es podrà dissenyar un espai de llums (espai entre bigues) més o menys ampli. Abans de col·locar les bigues és recomanable realitzar tractaments anti fongs i anticorc, per allargar el màxim possible la vida útil d’aquestes bigues.\nTaulons longitudinals o a espiga\nA sobre de les bigues és habitual que es col·loquin taules longitudinals o a espiga que ofereixen una visió interior d’un sostre totalment fet amb fust i estèticament molt atractiu. A sobre d’aquests taulons en la part exterior es col·loca l’aïllament i posteriorment les teules.\nContacta amb LaBoqueria Taller d’Arquitectura\nEvaluaem el teu projecte sense compromís:


4BIOLIVE — Tecnologies agroalimentàries — UPC. Universitat Politècnica de Catalunya\nSou a: Inici / Draft / Grups de recerca / gemma-contingut / gemma-projectes / 4BIOLIVE\nWeb projecte: https://www.4biolive.eu/\nEl resultats del projecte pot tenir interès per a molts sectors industrials, com són el farmacèutic, nutracèutic, envasos d'aliments, cosmètica, biotecnologia i química, interessats a utilitzar productes avançats i ecològics.\nA més a més, durant el període de desenvolupament del projecte, el consorci donarà suport a les empreses interessades en la validació de bioestimulants, biofertilitzants i biopolímers produïts.\nL'objectiu principal de 4BIOLIVE és l'extracció de substàncies bioactives i nutrients dels residus de l'oli d'oliva per tal de produir:\nbioestimulants i biofertilitzants,\nvaloritzar la fracció lignocel·lulòsica per a l'obtenció de biopolímers, i\nrecuperar bioenergia a partir de la biomassa residual.\nLes substàncies i nutrients s'identifiquen com a noves solucions d'agricultura agroecològica per millorar la resiliència de l'agroecosistema des d'una perspectiva d'economia circular. Aquest objectiu general principal es perseguirà mitjançant quatre objectius de recerca ambiciosos:\nIdentificació d'ingredients d'alt valor en els residus d'oli d'oliva extracció de bioestimulants i biofertilitzants.\nÚs de la fracció lignocel·lulòsica com a bioestimulant i biofertilitzant.\nValorització de la biomassa residual per a la producció de biogàs i fertilitzants orgànics del sòl.\nAvaluació dels impactes socials, econòmics i ambientals a l'àrea mediterrània.\nEl cultiu i la indústria de l'oli d'oliva tenen una gran importància als països mediterranis; som els productors de més del 98% d'oli d'oliva del món. No obstant això, l'extracció d'oli d'oliva genera grans quantitats de subproductes humits i sòlids, que podrien ser nocius per al medi ambient, ja que poden afectar negativament la població microbiana del sòl, els ecosistemes aquàtics i l'aire a través d'emissions de gasos. A més a més d’un alt percentatge d’aigua (fins a 92%), els residus de l’oli d’oliva contenen: compostos fenòlics, lignina, sucres, àcids orgànics i grans quantitats de nutrients. Tots aquests components podrien ser reutilitzats després de ser tractats, purificats i estabilitzats, podent obtenir els compostos bioactius i nutrients minerals.\nEn aquest context, el projecte 4BIOLIVE pretén caracteritzar, purificar i utilitzar aquests extractes de l’oli d’oliva per obtenir materials bioactius capaços d'estimular el creixement i la producció de biomassa en cultius.\nEl projecte pretén abordar l'actual agricultura intensificada proposant un nou sistema de cultiu que empri els recursos naturals dels residus de l'oli d'oliva des d'una perspectiva de bioeconomia circular.\nProjecte finançat per PRIMA. Coordina University of Perugia.\nPeríode: juny 2022 a maig 2024


Cinturó de seguretat: Salva vides i evita lesions | Revista | EROSKI CONSUMER\nCinturó de seguretat: Salva vides i evita lesions\nEs tracta de la mesura més eficaç en la seguretat passiva dels viatgers\nEl cinturó, un dels mecanismes que més aviat es va incloure de sèrie en la fabricació d'automòbils -ni més ni menys que el 1940-, és l'element que aporta major seguretat passiva als usuaris en cas d'accident. Fins al moment no s'ha desenvolupat cap altre protector que substitueixi la seva funció, encara que sí que s'han inclòs modificacions en el disseny, com ara pretensors mecànics o pirotècnics. Des de 1997 els fabricants de vehicles estan obligats a descartar els cinturons convencionals i col·locar sistemes d'activació lligats a un pretensor, el mecanisme que tensa el cinturó per a ajustar-lo al cos. La indústria ha sumat altres avanços en la seguretat de la conducció, com són els frens ABS, els recolzacaps o la instal·lació de coixí de seguretat, però la seva efectivitat real està condicionada per l'ús correcte del cinturó. Així, el coixí de seguretat és perillós si no es porta el cinturó posat, ja que el rostre pot entrar en contacte prematur amb la bossa d'aire unes mil·lèsimes de segon abans que es desplegui, la qual cosa pot produir greus lesions.\nEl seu ús salva vides\nQuan es produeix una col·lisió, el cos humà es veu sotmés a unes forces d'inèrcia que tendeixen a impulsar-lo cap avant. La missió del cinturó de seguretat consisteix a impedir que el passatger surti llançat fora del vehicle i evitar en la mesura que es pugui que es colpegi contra el volant, el tauler de control, el parabrisa o el seient del davant. Segons dades de la Direcció General de Trànsit, la majoria dels usuaris utilitzen el cinturó de seguretat quan surten a la carretera, però en descuiden l'ús en vies urbanes i en trajectes curts. La falta de l'ús s'amplia en els passatgers dels seients del darrere, una mesura obligatòria i imprescindible no només per a la seva seguretat: s'ha demostrat que és vital per a qui condueix o per al seu acompanyant, ja que el pes del viatger del darrere pot invalidar la seva protecció.\nEl 17% dels accidentats que no portaven el cinturó posat van morir, enfront del 2,3% dels que sí que l'hi portaven, segons dades de 2002. Esta xifra ens du a la conclusió que hi ha 7 vegades més probabilitats de morir en el cas d'accident si no es porta el cinturó posat. En la ciutat, l'ús d'aquest mecanisme marca la diferència entre sortir il·lès o ferit en un accident. Les dades revelen que l'1,8% dels qui l'utilitzaven correctament van resultar ferits greus, enfront del 6,2% dels qui no en feien ús. En general, sense contemplar en quin àmbit es produeix l'accident, la mortalitat del conductor implicat en accident se situa en el 2% utilitzant el cinturó, enfront del 8% dels qui no l'utilitzaven en aquell moment.\nEl cinturó en l'embaràs\nSi el cinturó de seguretat es manté ample sobre el cos, s'anul·la la seva funció. Cal entendre que està dissenyat per a protegir des del primer instant en una col·lisió, i perquè això passi cal que mantingui el contacte directe amb el cos, sense espai lliure i amb la pressió generada pel seu mecanisme de recollida. La dona embarassada està exempta de fer servir el cinturó (igual que els adults amb una altura inferior a metre i mig), encara que ha de viatjar amb una prescripció mèdica que ho testifiqui. No obstant això, es recomana que utilitzi el cinturó mentre el seu volum li ho permeti, ajustant la cinta entre les sines i per sota de l'abdomen, de forma que en cap moment, en el supòsit d'una col·lisió, el fetus es vegi oprimit.\nEls cinturons del darrere\nL'ús dels cinturons en els viatgers del seient del darrere no només els protegeix a ells mateixos. El risc de mort per al conductor i l'acompanyant, encara que portin el cinturó de seguretat posat, és fins a cinc vegades més elevat si els ocupants del darrere no ho fan. Un passatger d'uns 50 quilos de pes, que viatja en el seient del darrere d'un vehicle a 50 quilòmetres per hora, pot produir una força de 3.000 quilos en el seu desplaçament sobre el seient del davant.\nEl cinturó i els nens, un dispositiu especial\nEl Parlament Europeu ha aprovat el març una nova directiva que estableix l'ús obligatori de cinturons de seguretat o mecanismes de retenció especials per a nens. La seva adaptació en la legislació de cada país prohibirà els menors de tres anys viatjar en vehicles sense aquest mecanisme de seguretat. El dispositiu de retenció, destinat als nens d'estatura inferior al metre i mig, pot tractar-se d'una cadira de bebè, un coixí i un altre adaptador subjectat al cinturó normal, i tindrà la funció de col·locar el nen a l'altura idònia perquè el cinturó faci la seva funció. De la mateixa manera, es prohibeix que els nens vagin en una cadira orientada cap endarrere quan el seient compti amb coixí de seguretat, llevat que estigui desactivat. Aquesta nova mesura se suma a les que ja estan en vigor, que determinen la prohibició de portar nens de menys de 12 anys en els seients del davant.\nEl coixí de seguretat i el cinturó\nEl coixí de seguretat tarda 58 mil·lèsimes de segon a inflar-se des que la càpsula rep un impuls elèctric que detona el dispositiu explosiu. A les 85 mil·lèsimes, el viatger retorna a la seva posició inicial, i 70 mil·lèsimes més tard, la bossa es desinfla. Durant aquest curt espai de temps compleix amb la seva funció d'amortir la caiguda cap endavant del cos. Però aquest mecanisme esdevé perillós si no es porta el cinturó posat, ja que està calculat per a rebre l'impacte del passatger després que els pretensors hagin tensat el cinturó sobre el tòrax, i si esta frenat no es produeix, el cap pot abalançar-se cap endavant sense que hi hagi temps suficient perquè la bossa s'ompli, de manera que en el millor dels casos, la seva funció serà inútil, i en moltes ocasions produirà ferides.\nNo portar mai el cinturó per sota el braç. Pot ocasionar una lesió greu al fetge i a la melsa, es corre altes probabilitats de sofrir una lesió de cap i coll, i aplica massa força a les costelles en el moment d'un xoc.\nNo deixar el cinturó ample. Si no està ajustat, en el moment d'un xoc el viatger es veurà llançat contra el volant i el tauler de control, i restarà efectivitat al coixí de seguretat.\nDesenrotllar el cinturó. Perquè els pretensors actuïn correctament, és necessari que el teixit quedi estirat.\nCom utilitzar correctament el cinturó de seguretat\nUna vegada asseguts, amb l'esquena recta i fent un angle amb les cames no superior a 180 graus, cal ajustar bé el cinturó. No folgar-lo per a evitar la incomoditat, perquè en cas d'un xoc, allò que sofrirem de primer serà l'impacte mateix del cinturó sobre el tòrax i l'abdomen.\nLa part superior del cinturó ha de passar per la clavícula, entre el coll i l'espatlla; mai pel coll, perquè ens podria causar lesions greus en cas d'accident.\nEn la seva part inferior, el cinturó ha d'abraçar perfectament la zona pélvica i no situar-se sobre l'abdomen, ja que si es produeix una col·lisió, podríem patir danys greus, fins i tot lliscar per sota del cinturó.\nHa d'estar cenyit al cos i vigilar que no estigui enrotllat en cap part del seu recorregut.\nA l'hivern és millor apujar una mica la calefacció que no dur peces de roba massa grosses o portar massa roba posada, ja que l'espai que hi ha entre el cinturó i el cos ens podrà produir lesions en cas d'accident o frenada brusca.\nMai no s'han d'utilitzar coixins o complements semblants per a asseure's, perquè resten eficàcia al cinturó.\nConvé no reclinar en excés el respatller del seient, ja que això afavorix l'aparició de l'efecte submarí: el cos del passatger s'escorre per sota del cinturó, i es poden produir lesions greus al coll.


Notícies - L'òpera Tosca de Puccini omple el Teatre Auditori de la mà dels Amics de l'Òpera de Sabadell\nL'òpera Tosca de Puccini omple el Teatre Auditori de la mà dels Amics de l'Òpera de Sabadell\nUnes 700 persones gaudeixen amb l'òpera, estrenada fa més d'un segle\nel 13/mar/05 Victor Llopart Cultura PDF\nEl Teatre Auditori s’ha omplert aquest divendres per veure l’òpera 'Tosca', de Giacomo Puccini, basada en l’obra teatral del mateix nom de Victorien Sardou. L’òpera ha anat a càrrec de l’Associació d’Amics de l’Òpera de Sabadell, i ha comptat amb la col·laboració del Cor Infantil Orfeó de Sabadell i l'Orquestra Simfònica del Vallès.\nMés de 700 persones han assistit aquest divendres a la nit al Teatre Auditor per veure l’òpera Tosca, una òpera que es va estrenar el 14 de gener del 1900 al teatre Constanzi de Roma. L’obra, de casi dues hores de durada, ha estat descrita com un clar exemple de verisme, és a dir, que parla dels sentiments més propers de la gent. Així, a l’òpera s’hi poden trobar passions, tortures, gelos, amor i escenes com un assassinat, un afusellament i un suïcidi.\nMirna Lacambra, presidenta dels Amics de l’Òpera de Sabadell i Directora General d’Òpera a Catalunya, ha explicat la importància d’aquesta obra dins el panorama operístic internacional.\nTé una importancia fabulosa perquè Puccini va exprèmer d’una manera sensacional tots els sentiments amb la seva composició musical. Això és molt important dins el món de la lírica\nEls protagonistes de l’obra, Floria Tosca i Mario Cavaradossi, han estat interpretats per la soprano valenciana Carmen Ribera i el tenor Albert Montserrat. Mirna Lacambra ha destacat les qualitats de la soprano, de la que ha dit que posseeix una veu pròpia de les grans sopranos mundials.\nÉs una cantant amb una veu extraordinaria, d’aquestes grans i importants, que per la Tosca és la que cal, perquè ha de ser una lírica dramática\nTosca ha arribat a la nostra ciutat de la mà de l’Associació d’Amics de l’Òpera de Sabadell, i ha comptat amb l’actuació del Cor Amics de l’Òpera de Sabadell, Cor Infantil Orfeó de Sabadell i l'Orquestra Simfònica del Vallès.


query_builder 28 novembre 2020 08:59\nLa implantació dels cabals ambientals a les conques internes, avalada per una sentència del Tribunal Superior de Justícia de Catalunya\nLa decisió del tribunal desestima el recurs presentat per l’associació que aglutina els productors d’energia elèctrica contra la planificació hidrològica vigent\nTècnics aforadors mesurant el cabal d'un riu.\nLes mesures previstes en l’actual cicle de planificació (2016-2021) en l’àmbit de les conques internes han estat avalades mitjançant una sentència (4.699 del 17 de novembre de 2020) dictada pel Tribunal Superior de Justícia de Catalunya (TSJC) que desestima íntegrament el recurs interposat per l’Associació de Productors i Usuaris d’Energia Elèctrica (APUEE) contra la planificació hidrològica vigent i l’obligatorietat de complir uns cabals ambientals.\nEl Tribunal conclou sobre els valors assignats als cabals ecològics de la planificació vigent, que l’APUEE no ha acreditat que siguin inadequats, tal com plantejaven en el recurs.\nPel que fa al procés de concertació, el Tribunal remet a la jurisprudència del Tribunal Suprem, de la qual es desprèn que aquest procés no és exigible del pla hidrològic, atès que el procés de concertació se situa en una fase posterior i no ha de ser necessàriament exitós.\nEn relació a l’estudi de quantificació del cost econòmic que representen els cabals ecològics per als titulars de les concessions preexistents i la consignació de les compensacions corresponents, la sentència fa referència a la darrera doctrina del Tribunal Suprem, que assenyala que no són els plans hidrològics els necessàriament cridats a determinar eventuals compensacions en favor dels concessionaris preexistents. No s’exclou el dret a compensacions en benefici dels concessionaris afectats que acreditin les càrregues afegides o els perjudicis soferts, però cal ubicar en un estadi posterior al d’aprovació del pla hidrològic les decisions oportunes sobre l’existència d’aquest dret i sobre la seva quantificació econòmica.\nEn aquest sentit, el Tribunal manifesta que es dilucidarà si existeix el dret a aquestes compensacions quan els concessionaris legitimats les reclamin per alguna de les vies assenyalades pel Tribunal Suprem (revisió del títol concessional, reclamació de responsabilitat patrimonial o altres procediments idonis).\nLa implantació de cabals de manteniment, fonamentada en rigorosos estudis científics, ha estat progressiva a les conques internes entre 2018 i 2020. Els cabals ambientals que s’han de respectar es poden consultar en aquest enllaç.\nFoto. Aforadors mesurant el cabal d'un riu. 723


Col·legi Mirasan » Activitats extraescolars\nActivitat dirigida als alumnes que els agradi aquest esport i vulguin gaudir de la seva pràctica. Ho faran amb el professor Xavier Ros.\nL´objectiu d´aquest curs és que els nens i nenes tinguin la possibilitat de prendre contacte amb la dansa mitjançant el joc i la vessant lúdica del moviment. La professora serà la professora Alba Montel, amb una llarga trajectòria realitzant aquesta activitat\nActivitat on s’inicia als alumnes en la tècnica d’aquest esport que és la base del joc del futbol. L’activitat la impartirà l’especialista Albert Tersa.\nAmb l’objectiu d’introduir als nostres alumnes en aquest esport tan tècnic i de tanta tradició a la nostra escola, oferim aquesta activitat amb les professores Erika Espejo i l’Amàlia Vilalta.\nIniciació Esportiva :\nAquesta activitat és el primer contacte dels nens/es amb l’activitat extraescolar esportiva. Es tracta de tenir contacte amb el més ampli ventall d’esports tot gaudint de l’esport amb els seus companys/es. El professor de l’activitat és l’Albert Tersa, tècnic en esports, i que ja porta una llarga trajectòria realitzant aquesta activitat.\nEl Judo és un dels esports més adequats perquè el practiquin els nens/es ja que es basa en el moviment físic i també té en compte nombrosos valors que van més enllà de l’esport. El professor de l’activitat és el Pep Eroles, Mestre de Judo i Defensa Personal i que porta una llarga trajectòria realitzant aquesta activitat.\nL’objectiu és aconseguir un nivell d’autonomia bàsic dins del medi aquàtic i del perfeccionament de l’estil. La professora de l’activitat és la professora l’Erika Espejo, llicenciada en Educació Física i especialista en Natació\nIniciació de forma lúdica al món de la raqueta tot jugant. Aquest esport complementa el desenvolupament òptim dels nens/es i joves, treballant aspectes o capacitats tan importants com la coordinació, resistència, força, agilitat física i mental, presa de decisions, col·laboració i l’amistat. El professor de l’activitat és el professor Marc Puértolas, especialista en tennis i pàdel i que ja porta una llarga trajectòria realitzant aquesta activitat.\nPintura a l’oli:\nEls alumnes, en grups reduïts, s’introdueixen en petit grup en aquesta tècnica pictòrica amb les professores Lurdes Aumedes i Maria Larrègula, aprenent a reflectir la realitat tot treballant la destresa, la creativitat i la imaginació.\nLa professora Montse Serral porta a terme aquesta activitat on es treballa el llenguatge corporal, la dicció i l’entonació. Tot el grup representarà una obra de teatre que podrem veure a final de curs.\nAquest instrument ens servirà per introduir-nos en el món de la música . L’especialista Andrés Maderal portarà a terme aquesta activitat.\nImmersió Anglesa :\nÉs un recurs en què, en petit grup, els infants treballen a nivell oral i on l’alumne practica la llengua anglesa tot millorant la seva pronunciació. Les professores que imparteixen aquesta activitat són: Anna Garcia i Núria Molina.\nEs tracta d’una activitat dirigida als alumnes que volen aprofundir en les tècniques informàtiques de navegació i de recerca. Impartirà l’activitat el professor Enric Mirada.\nAula de deures:\nUna aula destinada als alumnes que vulguin fer les activitats encomanades a classe amb la supervisió d’un professor/a. Els professors són Isabel Villafranca i Armand Sanjuan.\nActivitat de jocs i contes destinada als/les alumnes d’Educació Infantil a càrrec de la professora Anna Garcia.\nActivitats extraescolars 2016-2017: